**Esențele toamnei**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esențele toamnei

Și cântă-n toamnă vântul,

Biet călător hoinar,

Îi poartă frunza cântul

În jocul ei mortal!

E toamnă și e rece

Din ce în ce mai mult,

Iar soarele petrece

Parcă tot mai ocult!

..................................

Fructul ce ne pătrunde

Cu tainicu-i mister

În gustul lui ascunde

Al toamnei giuvaer!

Din boabe grele curge

Al toamnei bun prinos,

Să bem licoarea dulce

Cu gustul mătăsos!

Atârnă greu ciorchinii

Plini de seva vieții,

Din care-și sorb poeții

Esențele luminii!